《题赵纯甫渭川千亩图》
宋代·章甫

君家天姥山前居，未办种竹先作图。
不惟要与千户等，亦念岂可一日无。
劲节虚心听霜露，细香静色宜风雨。
玉版禅师得饱参，翠袖佳人定何许。
津津喜气见眉间，准拟他年如此闲。
可无嵇阮相往还，俗客傥来君掩关。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。